**UZŅĒMUMA LĪGUMS**

par Daugavpils pilsētas domes Sporta un jaunatnes departamenta rīkoto   
pasākumu apskaņošanu,apgaismošanu un tehnisko nodrošināšanu 2016.gadā

Daugavpilī, 2016.gada 27.jūlijā

**Daugavpils pilsētas dome**, reģ.Nr.90000077325, juridiskā adrese: Krišjāņa Valdemāra iela l, Daugavpils, Domes izpilddirektores p.i. **Aivara Pudāna** personā, kurš rīkojas pamatojoties uz Daugavpils pilsētas domes 2005.gada 11.augusta saistošo noteikumu Nr.5 „Daugavpils pilsētas pašvaldības nolikums” 25.1 apakšpunkta un 2016.gada 7.jūlija rīkojuma Nr.157p pamata (turpmāk – Pasūtītājs),no vienas puses, un

**SIA “MP Rental”**, reģ.Nr.41503055213, juridiskā adrese: Vienības iela 7 – 22, Daugavpils, valdes locekļa **Andra Gauka** personā, kurš rīkojas uz Statūtu pamata (turpmāk – Izpildītājs), no otras puses, turpmāk tekstā – Puses,

pamatojoties uz Daugavpils pilsētas domes Iepirkuma komisijas 2016.gada 26.jūlija lēmumu iepirkumā „Daugavpils pilsētas domes Sporta un jaunatnes departamenta rīkoto pasākumu apskaņošana 2016.gadā”, DPD 2016/128 (turpmāk – iepirkums), noslēdza šāda satura Līgumu (turpmāk – Līgums):

**I. Līguma priekšmets**

1. PASŪTĪTĀJS uzdod un IZPILDĪTĀJS apņemas veikt **Daugavpils pilsētas domes Sporta un jaunatnes departamenta pasākumu apskaņošanu, apgaismošanu un tehnisko nodrošināšanu**, saskaņā ar šī Līguma noteikumiem un IZPILDĪTĀJA iepirkumam iesniegto tehnisko piedāvājumu (pielikums), kas ir Līguma neatņemama sastāvdaļa (turpmāk – Pakalpojums).
2. Pakalpojums tiek sniegts, nodrošinot tā savlaicīgu izpildi un Pasūtītāja noteiktajām prasībām atbilstošu kvalitāti.
3. Pakalpojuma sniegšanas vieta ir Daugavpils pilsēta.

**II. Līguma summa un norēķinu kārtība**

1. Līguma summa par Pakalpojumu ir **EUR 12 812,00 (divpadsmit tūkstoši astoņi simti divpadsmit *euro* un 00 centi)**. **Izpildītājs nav Pievienotās vērtības nodokļa maksātājs.**
2. Līguma summā ir ietverti visi izdevumi, kas saistīti ar Pakalpojuma izpildi, tajā skaitā transporta izdevumi, IZPILDĪTĀJA darbinieku un speciālistu darba samaksa un citas tiešās un netiešās izmaksas.
3. **Norēķināšanās notiek par katru pasākumu atsevišķi. Priekšapmaksa nav paredzēta.** Pasūtītājs ir tiesīgs atteikties no atsevišķu tehniskā piedāvājuma pozīciju izpildes, vismaz piecas dienas pirms konkrētā pasākuma rakstiski brīdinot par to Izpildītāju. Tādā gadījumā rēķina summa tiek proporcionāli samazināta.
4. Pēc katra pasākuma, IZPILDĪTĀJS iesniedz PASŪTĪTĀJAM nodošanas – pieņemšanas aktu. Aktā norāda pasākuma nosaukumu un summu samaksai.
5. Pirms pieņemšanas – nodošanas akta parakstīšanas, PASŪTĪTĀJS pārliecinās, ka sniegtais PAKALPOJUMS ir izpildīts atbilstoši Līguma noteikumiem, iepirkuma tehniskajai specifikācijai un tehniskajam piedāvājumam un ir atbilstošā kvalitātē. PASŪTĪTĀJS paraksta aktu vai sniedz iebildumus par izpildītā Pakalpojuma atbilstību un kvalitāti ne vēlāk kā piecu dienu laikā pēc akta saņemšanas no IZPILDĪTĀJA.
6. Pasūtītājs norēķinās ar IZPILDĪTĀJU par faktiski izpildīto pakalpojumu **15 (piecpadsmit) dienu laikā** no nodošanas – pieņemšanas aktu parakstīšanas dienas.
7. Ja Pasūtītāja atbildīgie pārstāvji konstatē, ka IZPILDĪTĀJS nav nodrošinājis kādu no tehniskajā piedāvājumā norādītajām tehniskajam ierīcēm vai uzdevumiem, veicot galīgo norēķinu, PASŪTĪTĀJS attiecīgi samazina Līguma kopējo summu par neizpildītā Pakalpojuma daļu. Par katru gadījumu PASŪTĪTĀJA atbildīgie pārstāvji sastāda aktu.
8. Par samaksas dienu, šī Līguma izpratnē uzskatāms Pasūtītāja bankas maksājuma uzdevumā minētais datums.

**III. Pušu pienākumi**

1. Pakalpojums tiek sniegts kvalitatīvi saskaņā ar vispārējām Pakalpojuma sniegšanas prasībām šāda veida pakalpojumiem.
2. IZPILDĪTĀJS apņemas:
   1. sniegt Pakalpojumu saskaņā ar Līgumu, ar savām iekārtām, rīkiem, resursiem un darbaspēku pilnā apjomā un labā kvalitātē un saskaņā ar Pasūtītāja pārstāvju norādījumiem;
   2. veikt savlaicīgu skaņas, apgaismošanas un skatuves aparatūras (turpmāk – aparatūra) piegādi, montāžu, uzstādīšanu un demontāžu, saskaņā ar Pasūtītāja atbildīgo pārstāvju norādījumiem un Līguma nosacījumiem;
   3. nodrošināt aparatūras atbilstību tehniskajām un ekspluatācijas prasībām;
   4. veikt aparatūras noregulēšanu;
   5. nodrošināt kvalitatīvu un vienmērīgu apskaņošanu visā skatītāju laukumā;
   6. nodrošināt pilnvērtīgu un kvalitatīvu dažādu izpildītāju un mākslinieku apskaņošanu;
   7. nodrošināt skatuves monitoru un skaņas apstrādes sistēmas darbību;
   8. nodrošināt komutāciju skaņas aparatūrai;
   9. nodrošināt aparatūras nepārtrauktu apkalpošanu un ekspluatāciju mēģinājuma un pasākuma laikā;
   10. izvietot un uzstādīt aparatūru atbilstoši ugunsdzēsības un darba drošības normām un tā, lai netiktu apdraudēti skatītāji un dalībnieki;
   11. Pakalpojuma izpildes gaitā konsultēties ar Pasūtītāja pārstāvjiem un ņemt vērā Pasūtītāja norādījumus par nepieciešamajām precizitātēm Pakalpojuma sniegšanā;
   12. nekavējoties ziņot Pasūtītājam par jebkuriem apstākļiem, kas padara neiespējamu Pakalpojuma sniegšanu;
   13. izpildīt citus ar Pakalpojumu saistītus uzdevumus, kas izriet no tehniskā piedāvājuma prasībām;
   14. Nozīmēt savu atbildīgo kontaktpersonu.
3. Izpildītāja personālu, kuru tas iesaistījis Līguma izpildē, par kuru sniedzis informāciju Pasūtītājam un kura kvalifikācijas atbilstību izvirzītajām prasībām Pasūtītājs ir vērtējis, kā arī apakšuzņēmējus, uz kuru iespējām iepirkuma procedūrā izraudzītais pretendents balstījies, lai apliecinātu savas kvalifikācijas atbilstību paziņojumā par Līgumu un iepirkuma procedūras dokumentos noteiktajām prasībām (ja tādi ir), pēc Līguma noslēgšanas drīkst nomainīt tikai ar Pasūtītāja rakstveida piekrišanu, ievērojot šādus nosacījumus:
   1. personāls vai apakšuzņēmējs atbilst tām paziņojumā par Līgumu un iepirkuma procedūras dokumentos noteiktajām prasībām, kas attiecas uz piegādātāja personālu vai apakšuzņēmējiem;
   2. tiek nomainīts apakšuzņēmējs, uz kura iespējām iepirkuma procedūrā izraudzītais pretendents balstījies, lai apliecinātu savas kvalifikācijas atbilstību paziņojumā par Līgumu un iepirkuma procedūras dokumentos noteiktajām prasībām, un piedāvātajam apakšuzņēmējam ir vismaz tāda pati kvalifikācija, uz kādu iepirkuma procedūrā izraudzītais pretendents atsaucies, apliecinot savu atbilstību iepirkuma procedūrā noteiktajām prasībām.
4. PASŪTĪTĀJS apņemas:
   1. Savlaicīgi iesniegt IZPILDĪTĀJAM nepieciešamos dokumentus un informāciju PAKALPOJUMA veikšanai;
   2. nodrošināt iespējas IZPILDĪTĀJAM izpildīt Līgumu, tajā skaitā nodrošināt piekļuvi nepieciešamajām teritorijām tehnisko iekārtu uzstādīšanai, iespēju pieslēgties nepieciešamajām komunikācijām, tajā skaitā, elektrotīklam skaņas un gaismas aparatūras darbināšanai;
   3. veikt savlaicīgu apmaksu, saskaņā ar Līguma noteikumiem;
   4. segt izdevumus, kas saistīti ar patērēto elektroenerģiju;
   5. Nozīmēt savu atbildīgo kontaktpersonu.

**IV. Līdzēju atbildība un soda sankcijas**

1. Līdzēji ir atbildīgi par Līgumā minēto termiņu ievērošanu.
2. Gadījumā, ja Izpildītājs atsakās sniegt Pakalpojumu, Izpildītājs atmaksā saņemto avansu un Pasūtītājs piemēro līgumsodu šādā apmērā:
   1. ja Izpildītājs atsakās sniegt Pakalpojumu ne vēlāk kā 10 dienas pirms pasākuma – piemēro līgumsodu 50% apmērā no piedāvājumā norādītās līgumsummas;
   2. ja Izpildītājs atsakās sniegt Pakalpojumu 9. – 1. dienā pirms pasākuma vai pasākuma dienā – piemēro līgumsodu 100 % apmērā no finanšu piedāvājumā norādītās summas.
3. Ja Pasūtītājs neveic Līguma summas samaksu par Pakalpojumu noteiktajā termiņā, tad Pasūtītājs maksā Izpildītājam nokavējuma procentus 0,2% apmērā no laikā nesamaksātās summas par katru nokavēto dienu, bet ne vairāk kā 10% apmērā no laikā Līguma summas.
4. Katrs līdzējs atbild par Līguma saistību neizpildi vai nepienācīgu izpildi, ja rezultātā tā viena līdzēja vainas dēļ tiek nodarīts kaitējums otram līdzējam.
5. Pasūtītājs nav atbildīgs par aparatūras iespējamiem bojājumiem, kas radušies nelabvēlīgu laika apstākļu, elektrības padeves vai citu apstākļu dēļ, kurus Pasūtītājs nespēja novērst ar tā rīcībā esošām saprātīgām metodēm.
6. Izpildītājs ir atbildīgs par savas mantas saglabāšanu, nodrošinot aparatūras apsardzi.
7. Puses apņemas labticīgi pildīt Līgumu, taču jebkura no Pusēm var tikt atbrīvota no atbildības par Līguma saistību neizpildi, ja pierāda, ka šāda Līguma saistību neizpilde radusies no Pusēm neatkarīgu apstākļu dēļ - notiekot stihiskām nelaimēm, ugunsgrēkiem, plūdiem, ekoloģiskām katastrofām, karadarbībai un citiem nepārvaramas varas apstākļiem, kas tiešā veidā ietekmē Līguma izpildi, un kuru iestāšanos nebija iespējams paredzēt un novērst. Puses apņemas nekavējoties informēt viena otru par šādu apstākļu iestāšanos un veic visus nepieciešamos apstākļus, lai nepieļautu zaudējumu rašanos.

**V. Līguma darbības laiks**

1. Līgums stājas spēkā **2016.gada 27.jūlijā un ir spēkā līdz pilnīgai saistību izpildei**.
2. Pakalpojuma sniegšana jānodrošina tehniskajā piedāvājumā noteiktajās dienās un laikos. Pasūtītājs ir tiesīgs vismaz piecas dienas iepriekš rakstveidā brīdinot Izpildītāju, grozīt Pakalpojuma sniegšanas dienu un laiku.

**VI. Noslēguma jautājumi**

1. Puses vienojas, ka strīdi tiek risināti pārrunu ceļā. Nepieciešamības gadījumā tiek sastādīta rakstiska vienošanās, kas, pēc tam, kad to parakstījušas abas Puses, kļūst par neatņemamu šī Līguma sastāvdaļu.
2. Puses var izdarīt Līgumā nebūtiskus grozījumus un korekcijas. Būtiski Līguma grozījumi nav pieļaujami.
3. Šis Līgums pilnībā apliecina Pušu vienošanos un gribu, un ir saistošs Pušu tiesību un saistību pārņēmējiem.
4. Ja Līguma darbības laikā kādi no Līguma noteikumiem kļūst pretrunā ar spēkā esošajiem likumiem un citiem normatīvajiem aktiem, vai tiesas nolēmumiem, tas neaptur un/vai nepadara par spēka neesošiem citus šī Līguma noteikumus.
5. Personas, kas parakstījušas šo Līgumu, apliecina, ka tām ir visas ar likumu noteiktās pilnvaras uzņēmuma vārdā uzņemties pienākumus un saistības, kā arī personīgi uzņemas pilnu materiālo atbildību par sekām, kas iestājas vai var iestāties sakarā ar šo ziņu neatbilstību patiesībai.
6. Līgums sastādīts un parakstīts 2 (divos) eksemplāros uz 4 (četrām) lapām ar pielikumu uz 20 lapām, pavisam uz 24 lapām, ar vienādu juridisko spēku, latviešu valodā un pa 1 (vienam) atrodas pie katras no Pusēm.

**VII. Pušu atbildīgās personas**

1. no Pasūtītāja puses:

Vārds, uzvārds: **Gunita Vanaga**,

Amats Daugavpils pilsētas domes Sporta un jaunatnes departamenta jaunatnes nodaļas vadītāja,

Tālrunis: 27069620,

E-pasta adrese: gunita.vanaga@daugavpils.lv.

31. no Izpildītāja puses:

Vārds, uzvārds: **Andris Gauks**,

Amats Valdes loceklis,

Tālrunis: 29648181,

E-pasta adrese: djdpils@inbox.lv.

32. Pušu atbildīgās personas ir atbildīgas par Līguma izpildes pārraudzību.

|  |  |
| --- | --- |
| **PASŪTĪTĀJS:**  **Daugavpils pilsētas dome,**  reģ.Nr.90000077325  K.Valdemāra iela 1, Daugavpils, LV-5401, tālr.65404338  AS SEB Banka UNLALV2X  n/k LV10UNLA0005011130526  Domes izpilddirektores p.i.  A.Pudāns \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | **IZPILDĪTĀJS:**  **SIA “MP Rental”**  reģ.Nr.41503055213 Vienības iela 7 – 22, Daugavpils, LV - 5401  tālr.29648181, e-pasts: djdpils@inbox.lv AS SEB Banka UNLALV2X n/k LV38UNLA0050017006886  Valdes loceklis  A.Gauks \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |